РЕПУБЛИКА СРБИЈА

НАРОДНА СКУПШТИНА

Одбор за просторно планирање, саобраћај,

инфраструктуру и телекомуникације

13 Број: 06-2/449-13

20. новембар 2013. године

Б е о г р а д

ЗАПИСНИК

27. СЕДНИЦЕ ОДБОРА ЗА ПРОСТОРНО ПЛАНИРАЊЕ, САОБРАЋАЈ, ИНФРАСТРУКТУРУ И ТЕЛЕКОМУНИКАЦИЈЕ,

ОДРЖАНЕ 19. НОВЕМБРА 2013. ГОДИНЕ

Седница је почела у 13,35 часова.

Седницом је председавао Дејан Раденковић, председник Одбора.

Седници су присуствовали чланови Одбора: Зоран Бојанић, Слободан Јеремић, Милан Ковачевић, Владимир Маринковић, Мујо Муковић, Љубан Панић и Рајко Стевановић.

Седници су присуствовали заменици одсутних чланова Одбора: Велимир Станојевић (заменик Срђана Спасојевића) и Вучета Тошковић ( заменик Жељка Сушеца).

Седници нису присуствовали чланови Одбора: Горица Гајић, Радмила Геров, Владимир Јовановић, Милан Лапчевић, Милован Марковић и Стефана Миладиновић (нити њихови заменици).

Седници су присуствовали из Министарства саобраћаја: Миодраг Поледица, државни секретар, Мирјана Трифуновић, помоћник министра за водни саобраћај и безбедност пловидбе, Зорица Ђерић Стојичић, помоћник министра за европске интеграције и међународњу сарадњу, Дејан Ласица, помоћник министра за железнице и интермодални транспорт, Дејан Коцић, виши саветник, Дејан Хаџић, начелник у Сектору за путеве и безбедност саобраћаја, Вида Стевановић, шеф Одсека у Сектору за железнице и интермодални транспорт, Ивана Божић, саветник у Сектору за железнице и интермодални транспорт, Милијан Милић, млађи саветник у Сектору за железнице и интермодални транспорт и Синиша Тркуља, помоћник директора Дирекције за железнице.

На предлог председника Одбора, једногласно, усвојен је следећи

**Д н е в н и р е д**

1. Разматрање Предлога закона о безбедности и интерoперабилности железнице,који је поднела Влада у појединостима;
2. Разматрање Предлога закона о изменама и допунама Закона о јавним путевима, који је поднела у појединостима;
3. Разматрање Предлога закона о изменама и допунама Закона о поморској пловидби, који је поднела Влада у појединостима;
4. Разматрање Извештаја о раду Министарства саобраћаја за период 12. јул – 27. октобар 2013 године;
5. Р а з н о.

Пре преласка на разматрање утврђеног дневног реда једногласно је усвојен записник са 22. седнице Одбора, одржане 19. новембра 2013. године.

Прва тачка дневног реда - **Разматрање Предлога закона о безбедности и интероперабилности железнице**

Одбор је, у складу са чланом 164. став 1. Пословника Народне скупштине, размотрио амандмане поднете на Предлог закона о безбeдности и интероперабилности железнице.

I

Одбор је одлучио да предложи Народној скупштини **да** **прихвати** следеће амандмане:

- на члан 2. који је поднела Влада;

- на члан 8. који је поднела Влада;

- на члан 16. који су заједно поднеле народне посланице Милица Војић Марковић и Донка Бановић;

- на члан 22. који су заједно поднеле народне посланице Милица Војић Марковић и Донка Бановић;

- на члан 39. који је поднела Влада;

- на члан 48. који су заједно поднеле народне посланице Милица Војић Марковић и Донка Бановић;

- на члан 52. који су заједно поднеле народне посланице Милица Војић Марковић и Донка Бановић;

- на чл. 54, 136. и 143, који је поднела Влада;

- на члан 55. који је поднела Влада;

- на члан 95. који су заједно поднеле народне посланице Милица Војић Марковић и Донка Бановић;

- на члан 130. који је поднела Влада;

- на члан 133. који је поднела Влада;

- на члан 135. који је поднела Влада;

- на члан 139. који је поднела Влада;

- на члан 140. са исправком, који је поднела Влада;

- на члан 145. који је поднела Влада;

- на члан 147. са исправком, који је поднела Влада;

- на члан 148. који је поднела Влада;

- на члан 151. који је поднела Влада;

- на члан 152. који је поднела Влада;

- којим се после члана 154. додаје члан 154а, који је поднела Влада;

- на члан 156. који је поднела Влада.

II

Одбор је одлучио да предложи Народној скупштини **да** **одбије** следеће амандмане:

- на члан 6. који је поднела народна посланица Милица Војић Марковић;

- на члан 7. који је поднела народна посланица Донка Бановић;

- на члан 8. са исправком, који је поднела народна посланица Донка Бановић;

- на члан 8. са исправком, који је поднела народна посланица Милица Војић Марковић;

- на члан 10. који је поднела народна посланица Донка Бановић;

- на члан 15. који су заједно поднеле народне посланице Милица Војић Марковић и Донка Бановић;

- на члан 17. који су заједно поднеле народне посланице Милица Војић Марковић и Донка Бановић;

- на члан 19. који су заједно поднеле народне посланице Милица Војић Марковић и Донка Бановић;

- на члан 20. који су заједно поднеле народне посланице Милица Војић Марковић и Донка Бановић;

- на члан 23. који су заједно поднеле народне посланице Милица Војић Марковић и Донка Бановић;

- на члан 24. који су заједно поднеле народне посланице Милица Војић Марковић и Донка Бановић;

- на члан 27. који је поднела народна посланица Милица Војић Марковић;

- на члан 33. који су заједно поднеле народне посланице Милица Војић Марковић и Донка Бановић;

- на члан 34. који су заједно поднеле народне посланице Милица Војић Марковић и Донка Бановић;

- на члан 36. који су заједно поднеле народне посланице Милица Војић Марковић и Донка Бановић;

- на члан 37. који су заједно поднеле народне посланице Милица Војић Марковић и Донка Бановић;

- на члан 38. који је поднела народна посланица Милица Војић Марковић;

- на члан 38. који је поднела народна посланица Донка Бановић;

- на члан 41. који су заједно поднеле народне посланице Милица Војић Марковић и Донка Бановић;

- на члан 46. који су заједно поднеле народне посланице Милица Војић Марковић и Донка Бановић;

- на члан 51. који је поднела народна посланица Милица Војић Марковић;

- на члан 51. који је поднела народна посланица Донка Бановић;

- на члан 56. који су заједно поднеле народне посланице Милица Војић Марковић и Донка Бановић;

- на члан 61. који су заједно поднеле народне посланице Милица Војић Марковић и Донка Бановић;

- на члан 64. који су заједно поднеле народне посланице Милица Војић Марковић и Донка Бановић;

- на члан 91. који је поднео народни посланик Милан Лапчевић;

- на члан 96. који су заједно поднеле народне посланице Милица Војић Марковић и Донка Бановић;

- на члан 99. који су заједно поднеле народне посланице Милица Војић Марковић и Донка Бановић.

За известиоца Одбора на седници Народне скупштине одређен је Дејан Раденковић

председник Одбора.

Друга тачка дневног реда – **Разматрање Предлога закона о изменама и допунама Закона о јавним путевима**

Одбор је, у складу са чланом 164. став 1. Пословника Народне скупштине, размотрио амандмане поднете на Предлог закона о изменама и допунама Закона о јавним путевима.

I

Одбор је одлучио да предложи Народној скупштини **да одбије** следеће амандмане:

- на члан 1. који су заједно поднели народни посланици Иван Јовановић и Срђан Миливојевић;

- на члан 2. који су заједно поднели народни посланици Иван Јовановић и Срђан Миливојевић;

- на члан 5. који су заједно поднели народни посланици Иван Јовановић и Срђан Миливојевић;

- на члан 6. који је поднео народни посланик Милан Лапчевић.

За известиоца Одбора на седници Народне скупштине одређен је Дејан Раденковић

председник Одбора.

Трећа тачка дневног реда – **Разматрање предлога закона о изменама и допунама Закона о поморској пловидби**

Одбор је, у складу са чланом 164. став 1. Пословника Народне скупштине, размотрио амандмане поднете на Предлог закона о изменама и допунама Закона о јавним путевима.

I

Одбор је одлучио да предложи Народној скупштини **да прихвати** следеће амандмане:

- на члан 8. који је поднела народна посланица Стефана Миладиновић;

- на члан 44. који је поднела народна посланица Стефана Миладиновић.

II

Одбор је у складу са чланом 157. став 6. Пословника Народне скупштине поднео амандман на члан 61. Предлога закона.

АМАНДМАН

У члану 61. став 1. Предлога закона, речи: „у року од годину дана од дана ступања на снагу овог закона“ замењују се речима: „до 1. јула 2014. године“.

У ставу 2. речи: „у року од две године од дана ступања на снагу овог закона“ замењују се речима: „до 1. јула 2015. године“.

О б р а з л о ж е њ е

Амандман се предлаже ради исправљања техничке грешке, која је учињена у тексту Предлога закона.

За известиоца Одбора на седници Народне скупштине одређен је Дејан Раденковић

председник Одбора.

Четврта тачка дневног реда – **Разматрање Извештаја о раду Министарства саобраћаја за период 12. јул – 27. октобар 2013. године**

У уводном излагању **Миодраг Поледица**, државни секретар у Министарству саобраћаја, истакао је да се Извештај Министарства за наведени период састоји из IV поглавља: I-Нормативна активност, II-Међународна сарадња, III-Програмирање и праћење пројеката чију реализацију донира Европска унија и IV- Радови на инфраструктури.

Нормативна активност је била интензивна, донето је осам прописа од којих је један и Нацрт закона о безбедности и интероперабилности железнице, који је у скупштинској процедури, затим сет правилника који транспорт опасног терета додатно уређују, а започета је израда великог броја прописа (пет правилника, три закона и једна уредба). Истовремено било је и реформских активности у вези са ЈП „Железнице Србије“. На седници одржаној 21. октобра 2013 године, Влада је донела Решење о давању сагласности на Одлуку о изменама и допунама Статута ЈП „Железнице Србије“, која је донета ради усклађивања са Законом о јавним предузећима. Одлука даје могућност да се до краја 2013. године начини први корак у реформи ЈП „Железнице Србије“, тј. да под једним „кровним“ предузећем имамо два независна предузећа једно за транспорт, а друго за управљање железничком инфраструктуром.

Међународна сарадња је развијена, сви видови саобраћаја имају билетералне и мултилатералне споразуме, неке је потребно обновити, као и закључити нове. Одржани су састанци са представницима двадесет земаља од који се посебно истичу састанци са представницима: Италије, Швајцарске, Бугарске и Летоније. Са представницима наведених земаља одржане су мешовите комисије, ради регулисања питања из области транспортних услуга. Потписан је Споразум између Владе Републке Србије и Владе Републике Италије о узајамном регулисању међународног друмског превоза и ствари, а у сусрет предстојећој конференцији о преговарању о ваздушном саобраћају, који се одржава у Дурбану (Јужна Африка), у периоду 9.–13. децембра 2013 године, припремљен је већи број предлога основа за вођење преговора о закључивању споразума о ваздушном саобраћају. На састанку „SETTO“ надзорног одбора одржаног 3. и 4. октобра 2013 године у Скопљу разматрани су остварени резултати и дати предлози за пројекте, који ће у наредном периоду бити реализовани .

Када је реч о III поглављу Програмирање и праћење пројеката чију реализацију донира Европска унија, указано је да постоји велика подршка ЕУ у свим видовима саобраћаја и да ЕУ одобрава велике износе за пројекте Министарства. Почетком септембра 2013. године отпочета је активност на изради пројектне документације за железничку обилазницу око Ниша, а у току је рализација пројекта Техничка подршка за железничку инфраструктуру, са циљем да се изради план улагања у железнички сектор за период 2012-2021. година. Истовремено израђен је пројекат рехабилитације државних путева и унапређење безбедности у саобраћаја, који ће се спроводити у сарадњи са ЈП „Путеви Србије“, Министарством унутрашњих послова и Министарством просвете. Финансирање ових пројеката подржале су Светске банка, Европске банка за обнову и развој и Европска инвестициона банка.

Истакнуто је да на Пројекту Обнова и развој транспорта и пловидбе на водном путу реке Саве учествују земље региона Република Србија, Република Хрватска, Босна и Херцеговина, а када је Дунавске стратегија у питњу издвојени су пројекти: Заједничка транспортна визија за Дунавски регион; Стратегија развоја интермодалног транспорта; Укључивање новог теретног железничког саобраћаја који нас повезује са Европском унијом и земљама ван Европске уније, а урађене су и апликационе форме за два пројекта Техничка помоћ за пројекте Дунавског региона и Интермодална стратегија Дунавског региона. У циљу подизања свести о могућем умрежавању и повезивању земаља ове регије организовани су Seminar on air transport development in Danube region и The Danube region transport days 2013.

Из IV поглавља Радови на инфраструктури посебно је истакнуто да је настављена кординација активности на изради и реконструкцији саобраћајне инфраструктуре на већ започетим деоницама и да су у току радови на реконструкцији, модернизацији и изградњи железничке инфраструктуре.

У расправи, која је уследила народни посланици су поставили следећа питања представницима Министарства: Да ли су планирана средства за завршетак обилазнице око Вршца, који су планови Министарства и да ли постоје извори средстава за завршетак? Колики је проценат реализације кредита до сад, када је железница у питању? Који су планови за коридор 11, конкретно када је у питању пруга према Црногорском приморју? Да ли је у плану изградња железничке пруге Ваљево–Лозница у наредној години? Да ли Влада размишља о аеродрому у Новом Саду?

Представник Министарства је одговорио да на позицији Министарства нема средстава за завршетак обилазнице око Вршца, да су радови у прекиду, а да ће проверити да ли ЈП ,,Путеви Србије“ имају евентуално издвојена средства за ту намену, о чему ће накнадно обавестити Одбор.

Проценат реализације кредита је 15-20% када је у питању железница, а ради се само колико је потребно. Искоришћеност кредита је мала, један од разлога је недостатак финансијских средстава за израду пројектне документације, затим постоји проблем недостатка финансијских средстава за експропријације, као и недостатак средстава за индиректне трошкове: таксе за ревизије пројеката, трошкови ПДВ а, царине за опреме. Један пројектни циклус тараје од 5-10 година, а толико се ради и пројектна документација.

За пругу Београд- Бар, која је део паралелног друмско-железничког коридора 11, урађена је студија. Међутим, с обзиром да није пан-европски коридор, европске банке не желе да га финансирају. Постоји могућност да се рехабилитација пруге уради из Руског кредита, међутим, они су захтевнији када је реч о детаљности пројектне документације.

Изградња железничке пруге Ваљево–Лозница, иако је урађен главни пројекат није у плану за наредни период. Влада је одлучила да се крене у реализацију пројекта пруге Стара Пазова-Нови Сад, на коридору 10, за који се ради пројектна документација и који ће бити финансиран из Руског кредита.

Представник Министарства ће накнадно обавестити Одбор о плановима када је реч о аеродрому Нови Сад.

Сагласно члану 229. Пословника Народне скупштине Одбор је размотрио Извештај о раду Министарства саобраћаја за период 12. јул – 27. октобар 2013. године и већином гласова (9 за, 1 није гласао), одлучио да га прихвати.

У расправи су учестовали: Љубан Панић, Слободан Јеремић, Вучета Тошковић и Миодраг Поледица.

Пета тачка дневног реда – **Р а з н о**

Поводом ове тачке дневног реда није било предлога ни дискусије.

На седници Одбора вођен је тонски запис.

Седница је закључена у 14,40 часова.

СЕКРЕТАР OДБОРА ПРЕДСЕДНИК OДБОРА

Биљана Илић Дејан Раденковић